wickkiey/tamil-wikipedia-chunked huggingface dataset:
# வொக்கலிகர்

**வொக்கலிகர்** எனப்படுவோர் கர்நாடகாவில் இருந்து தமிழ்நாட்டிற்கு இடம் பெயர்ந்து வந்து தேனி, மதுரை, திண்டுக்கல், கோவை, ஈரோடு, கிருஷ்ணகிரி மற்றும் சில மாவட்டங்களில் குறிப்பிடத்தக்க அளவில் வசிக்கும் ஒரு சமூகத்தினரைக் குறிக்கிறது. **ஒக்கலிகர்**, **ஒக்கலிகக் கவுண்டர்**, **கவுடர்** என்றும் அழைக்கப்படுகின்றனர். *ஒக்கலிகர்* என்றால் *குடியானவன்* அல்லது *நிலத்தை உழுபவன்* என்று பொருள். இவர்கள் கன்னடர் இனக்குழுவைச் சேர்ந்தவர்களாவர். விவசாயத்தைத் தங்களது குலத்தொழிலாக கொண்ட இவர்கள் கன்னடம் மொழியைத் தங்கள் பேச்சு மொழியாகக் கொண்டிருக்கின்றனர்.
# வொக்கலிகர்

## வரலாறு

ஒக்கலிகர்கள் இசவாகு வம்ச அல்லது கங்க குல சத்திரிய வம்சத்தை சேர்ந்தவர்களாவர். இவர்கள் தமிழ்நாடு, கர்நாடகா, மற்றும் ஆந்திரா மாநிலங்களில் வசிக்கும் ஒரு குறிப்பிடத்தக்க சமூகம்.இந்து சமயத்தில் ஆழ்ந்த நம்பிக்கை உடைய இவர்கள் முகலாயர்களின் ஆட்சி காலத்தில் இசுலாமிய சமயத்தைத் தழுவ மறுத்தும், இசுலாமியர்களின் படையெடுப்பாலும், மேலும் இசுலாமிய மன்னன் ஒருவன் தங்கள் சமூகப் பெண்ணைத் திருமணம் செய்யக் கேட்டதாலும், அவர்களிடமிருந்து தங்களைக் காப்பாற்றிக் கொள்வதற்காக தெற்கு நோக்கி இடம் பெயர்ந்தனர் என்று செவிவழிக்கதைகள் கூறுகின்றன. அவ்வாறு கர்நாடக மாநிலப் பகுதிகளிலிருந்து இடம் பெயர்ந்து வந்தவர்கள் பல கிளை சாதிகளாக வொக்கலிகர், வொக்கலிக கவுடா, காப்பிலியக் கவுண்டர், ஒக்கலிகக் கவுண்டர் போன்று பல பிரிவுகளாக ஆனார்கள் என்று மதுரை அரசிதழ்களில் பதிவாகி உள்ளது.. இவர்கள் கர்நாடக மாநிலத்தின் மாண்டியா, ஹாசன், தும்கூர், சித்ரதுர்கா மற்றும் மைசூர் பகுதிகளிலிருந்து காஞ்சிபுரம் வந்து பின்னர் கோயம்புத்தூர், தேனி, மதுரை, திண்டுக்கல், திருநெல்வேலி, ஈரோடு, கிருஷ்ணகிரி போன்ற மேற்குத் தொடர்ச்சி மலைக்கு ஒட்டியப் பகுதிகளுக்கு குடி பெயர்ந்தனர் என்று காஞ்சி வரதராஜ பெருமாள் கோவில் பதிவில் பதிவாகி உள்ளது.
# வொக்கலிகர்

## உட்பிரிவுகள்

ஒக்கலிகர் ஜாதிக்குள் 102 உட்பிரிவுகள் உள்ளன. அவற்றில் சில:
- மொரசு ஒக்கலிகர்
- குஞ்சடிக ஒக்கலிகர் அல்லது காமுகுல ஒக்கலிகர் (தமிழ்நாடு)
- ரோதாகாரு ஒக்கலிகர்
- ஹலிகார் ஒக்கலிகர்
- ரெட்டி ஒக்கலிகர் [ஆந்திரா]
- குடி ஒக்கலிகர்
- க்ராமா ஒக்கலிகர்
- சோழ ஒக்கலிகர்
- கீரைகார ஒக்கலிகர்
- தரப்பாடி ஒக்கலிகர்
- காப்பு ஒக்கலிகர்
- நம்தாரி ஒக்கலிகர்
- முசுக்கு ஒக்கலிகர் [முசுகு ரெட்டி]
- நொனப ஒக்கலிகர்
- கோட்டே ஒக்கலிகர்
- ஹலாக்கி ஒக்கலிகர்
- உப்பில கொலகா ஒக்கலிகர்
- தாச ஒக்கலிகர்
- ஹொசதேவரு ஒக்கலிகர்
- ஜொகி ஒக்கலிகர்
- செட்டி ஒக்கலிகர்
- கொடவா ஒக்கலிகர்
- கங்கட்கர்/கங்கடிகர் (கங்க சத்ரியா) ஒக்கலிகர்.
- கொடகு ஒக்கலிகர்
# வொக்கலிகர்

## பழக்க வழக்கங்கள்

- இவர்கள் சமூகத்தில், திண்டுக்கல், மதுரை மற்றும் தேனி மாவட்டங்களில் திருமணத்தில் பெண்களுக்கு தாலி அணியும் வழக்கம் இல்லை. ஆனால் கோவை, ஈரோடு மாவட்டங்களில் தாலி அணிகிறார்கள்.
- "ஊர்கவுண்டர் நல்லா இருந்தா ஊரு நல்லா இருக்கும்" என்பது இவர்களின் நம்பிக்கை. ஊர் கவுண்டர், நாட்டாமை என அழைக்கப்படும் இவர்களின் தலைவர் இச்சமுதாயத்தின் அனைத்து விழாக்களின் போதும் முன் நிறுத்தப்படுவார். இச்சமூக மக்களின் பிரச்சனை, இச்சமூக மக்களுக்குள் பாகப்பிரிவினை என எந்த பிரச்சனையிலும் அந்தந்த ஊரிலுள்ள இச்சமூகத் தலைவர் யாரும் பாதிக்காதவாறு நடுநிலையான தீர்ப்பு வழங்குவார். இவரின் தீர்ப்புக்கு இச்சமூகத்தினர் கட்டுப்படுகின்றனர்.
# வொக்கலிகர்

## படுகர்கள்

நீலகிரி மலையில் வாழும் **'படுகர்**' இனத்தவரும் ஒக்கலிகர் ஜாதியின் ஒரு பிரிவுதான் என்றும், இவர்கள் காப்பு இனத்தின் உட்பிரிவினர்களுள் ஒருவராக உள்ளனர் என்றும் கூறுகின்றனர்.
# வொக்கலிகர்

## முக்கியப் பிரமுகர்கள்

- பேரரசர் கெம்பெ கவுடா
- டி.பானுமைய கவுடர் (நிறுவனர்- பானுமையா கலை,அறிவியல் மற்றும் பொறியியல் கல்லூரி - மைசூர்.)
- தேவ கௌடா
- எச். டி. குமாரசாமி
- சோ. ம. கிருசுணா
- டி. வி. சதானந்த கௌடா
- சரோஜா தேவி
# வொக்கலிகர்

## அரசியல் பங்களிப்பு

- தேனி மாவட்டம், போடி மீனாட்சிபுரம் ஊரைச் சேர்ந்த கவியரசு நா. காமராசன் தமிழக அரசின் கதர் வாரிய துணைத்தலைவராக எம்ஜிஆர் ஆட்சி காலத்தில் இருந்திருக்கிறார்
- தேனி மாவட்டம், தப்புக்குண்டு / தாடிச்சேரி ஊரைச் சேர்ந்த வி. ஆர்.ஜெயராமன் என்பவர் 1977 ஆம் ஆண்டு முதல் 1989 ஆம் ஆண்டு வரை தேனி (சட்டமன்றத் தொகுதி) உறுப்பினராக மூன்று முறை இருந்திருக்கிறார்.
- தேனி மாவட்டம் கம்பத்தைச் சேர்ந்த மறைந்த என்.நடராஜன் என்பவர் பெரியகுளம் நாடாளுமன்ற உறுப்பினராக இருந்திருக்கிறார்.
- தேனி மாவட்டம் கம்பத்தைச் சேர்ந்த ஆர்.டி.கோபால் என்பவர் நாடாளுமன்ற உறுப்பினராக இருந்திருக்கிறார்.
- தேனி மாவட்டம் கம்பத்தைச் சேர்ந்த என்.ராமகிருஷ்ணன் (மறைந்த என்.நடராஜன் சகோதரர்) கம்பம் சட்டமன்ற உறுப்பி்னராக இருந்து வருகிறார்.
- கோவை மாவட்டம் மேட்டுப்பாளையத்தைச் சேர்ந்த டி.டி.எஸ் திப்பையா மேட்டுப்பாளையம் சட்டமன்ற உறுப்பினராக இருந்திருக்கிறார்.
- கோவை மாவட்டம் மேட்டுப்பாளையத்தைச் சேர்ந்த எம் சின்னராஜ் மேட்டுப்பாளையம் சட்டமன்ற உறுப்பினராக இருந்திருக்கிறார்.
- கோவை மாவட்டம் மேட்டுப்பாளையத்தைச் சேர்ந்த ஏ.கே செல்வராஜ் மேட்டுப்பாளையம் சட்டமன்ற உறுப்பினராக இருந்திருக்கிறார்.
- கோவை மாவட்டம் மேட்டுப்பாளையத்தைச் சேர்ந்த ஓ.கே.சின்ராஜ் தற்போது மேட்டுப்பாளையம் சட்டமன்ற உறுப்பினராக இருந்துவருகிறார்.
- திண்டுக்கல் மாவட்டம் வேடசந்துர் வட்டம் வெல்லம்பட்டியைச் சார்ந்த வி.பி.பாலசுப்பிரமணியம் 1980 முதல் 1984 வரை சட்டமன்ற உறுப்பினராகவும், 1984 முதல் 1987 வரை சட்டப்பேரவை துணைசபாநாயகராவும் பணியாற்றியுள்ளார். அரசியலில் இருந்த போதும் மிகச் சிறந்த வழக்கறிஞராகவும் அவர் திகழ்ந்தார்.
# வொக்கலிகர்

## திரைப்படத் துறை பங்களிப்பு

தமிழ்த் திரைப்படங்களிலும் இச்சமூகத்தைச் சேர்ந்த சிலர் சிறப்பான பங்களிப்பு செய்துள்ளனர். அவர்களில் சிலர்;
- திரைப்பட பாடலாசிரியர் கவியரசு.நா.காமராசன்.
- திரைப்பட இயக்குநர் ஆர். வி. உதயக்குமார்
- திரைப்பட தயாரிப்பு நிர்வாகி மற்றும் தயாரிப்பாளர் மல்லியம்பட்டி S மாதவன்
- திரைப்பட நடிகை சரோஜாதேவி
- திரைப்பட நடிகர் மற்றும் இயக்குநர் அர்ஜுன்
- திரைப்பட நடிகை ரம்யா
- திரைப்பட நடிகர் பீலிசிவம்
- திரைப்பட நடிகர் வெள்ளை சுப்பையா
- MLA மல்லையா
# வொக்கலிகர்

## ஒக்கலிகர் கல்வி நிறுவனங்கள்

ஒக்கலிகர் சமுதாயத்தின் / சமுதாயத்தைச் சேர்ந்தவரின் நிர்வாகத்திலுள்ள சில கல்வி நிறுவனங்கள்.  
- ஆதி சுஞ்சனகிரி மகளிர் கலை அறிவியல் கல்லூரி, பெங்களூர்
- ஆதி சுஞ்சனகிரி மகளிர் கலை அறிவியல் கல்லூரி, கம்பம்
- என்.எஸ்.கே.பொன்னையா கவுடர் மேல்நிலைப்பள்ளி, கூடலூர்.
- கஸ்தூரிபாய் மேல்நிலைப்பள்ளி,காமயக்கவுண்டன்பட்டி,தேனி.
- நஞ்சையன் லிங்கம்மாள் பாலிடெக்னிக் கல்லூரி, மேட்டுப்பாளையம்
- ஆதித்யா பொறியியற் கல்லூரி, கோயம்புத்தூர்
- ஸ்ரீ விஜயலட்சுமி மெட்ரிக் மேல்நிலைப் பள்ளி, சிறுமுகை
- தி.துரைசாமி கவுடர் மேல்நிலைப்பள்ளி,சீளியூர்,கோவை மாவட்டம்
- தாசப்பகவுடர் மாணவர்கள் தர்ம விடுதி, கோபிச்செட்டிபாளையம்
# வொக்கலிகர்

## இதையும் பார்க்க

- காப்பிலியர்
# நரிக்குறவர்

**நரிக்குறவர்** (*Narikuravar*) என பொதுவழக்கில் அழைக்கப்படும் **அக்கிபிக்கி** என்ற மக்கள், தமிழ்நாட்டில் வந்தேறி நாடோடி சமூகத்தினர் ஆவர். இவர்கள் கருநாடகத்தில் **ஹக்கிபிக்கி** என்றும் ஆந்திராவில் **நக்கவாண்டோ** என்றும் அழைக்கப்படுகின்றனர். இவர்கள் பாரம்பரிய உண்டிகோலால் குருவி அடிப்பது, நரி பிடித்து, மலை சாரல் பகுதியில் வாழ்ந்தவர்கள். இவர்களின் வாழ்வாதாரத்திற்காக மணிகள் தயாரித்தல், அதை விற்றறல் போன்ற மாற்றுத் தொழிலை செய்து வருகின்றனர். இவர்கள் தமிழ்நாடு அரசின் இட ஒதுக்கீடு பட்டியலில் மிகவும் பிற்படுத்தப்பட்ட வகுப்பில் உள்ளனர். இந்தோ ஆரிய மொழியான வாக்கிரி பூலி மொழி பேசும் நரிக்குறவர்கள் போன்று அழைக்கப்படும் ஹக்கி பிக்கி மக்களுக்கும், தொல்தமிழ்க் குடிகளான குறவர்களுக்கும் எந்த சம்பந்தமும் கிடையாது.  
இவர்கள் பேருந்து நிலையங்கள், இரயில் நிலையங்கள் போன்ற பொதுமக்கள் கூடுமிடங்களில் ஊசி, பாசி போன்ற சிறு பொருட்களை விற்கும் தொழிலைச் செய்து வருகின்றனர். ஹக்கி பிக்கி சித்தமருத்துவம், இயற்கை மருத்துவம் அறிந்தவர்கள்.  
ஹக்கி பிக்கி மக்களை பழங்குடி மக்கள் பட்டியலில் சேர்ப்பதற்கு இந்திய நடுவண் அரசின் அமைச்சரவை முடிவு செய்தது. 2022 ஆம் ஆண்டு அதற்கான சட்ட முன்வரைவு மக்களவையில் நிறைவேற்றபட்டது.
# நரிக்குறவர்

## சொற்பிறப்பியல்

இவர்களின் அசல் பெயர் வக்ரிவாலா அல்லது குருவிக்கரன் அல்லது நக்கலே அல்லது அக்கிபிக்கி என்பதாகும். ஆனால் தமிழ்நாட்டு முதல்வர் எம். ஜி. ராமச்சந்திரனின் ஆட்சிக் காலத்தில் நரிக்குறவர் என்று தவறாகப் பெயரிடப்பட்டது. குறவர்கள் என்பவர்கள் சங்க இலக்கியங்களில் குறிப்பிடப்பட்டுள்ள குறிஞ்சித் திணை[மலை]யைச் சேர்ந்த தமிழர்கள். ஆனால் இந்த நரிக்குறவர் குசராத்தை பூர்வீகமாக கொண்ட நாடோடிகள். இவர்கள் துப்பாக்கியால் வேட்டையாடுகிறார்கள். ஆனால் தமிழ் குறவர்கள் விலையும் அம்புகளையும் வைத்து வேட்டையாடுவது, தேன் சேகரிப்பது, மூங்கில் கூடைகளை முடைவது போன்றவையே தமிழ் குறவர்களின் அசல் தொழிலாகும். தமிழ் குறவர்களுக்கும் மராத்தி அக்கிபிக்கிகளுக்கும் உள்ள வேறுபாடு இதுதான்.
# நரிக்குறவர்

## பேச்சு மொழி

இவர்களது பேச்சு மொழி இந்தி, மராத்தி, தெலுங்கு மொழிகளின் கலவையாக உள்ளது. இவர்களின் நாடோடி கலாச்சாரத்தின் காரணமாக *வாக்ரி பூலி மொழி* என்ற புதிய மொழி உருவானது. இம்மொழிக்கு எழுத்துமுறை இல்லை.
# நரிக்குறவர்

## இலக்கியம்

கிட்டு சிரோமனி என்பவரால் திருக்குறள் வாக்ரி பூலி மொழி மொழியில் முதன்முறையாக மொழிபெயர்க்கப்பட்டுள்ளது.
# நரிக்குறவர்

## சமூகம்

இவர்களில் பெரும்பாலானோர் படிப்பறிவு அற்றவர்கள். ஒருவனுக்கு ஒருத்தி என்ற வாழ்க்கை முறையையும், நான்கு விதமான திருமண முறைகளைக் கொண்டவர்கள். ஒரே குலதெய்வத்தை வணங்குபவர்கள் அண்ணன் தம்பி முறையாகக் கருதி தங்களுக்குள் பெண் கொடுத்தல் எடுத்தலைச் செய்து கொள்வதில்லை. கைம்பெண்களுக்கு மறுமணம் உண்டு. பிறந்த ஒவ்வொரு பிள்ளைக்கும் இரு பெயர்கள் வைக்கும் முறையைக் கொண்டுள்ளார்கள். இறந்தவர்களைப் புதைக்கும் வழக்கம் உள்ளவர்களாக உள்ளனர். இவர்கள் சுகாதாரத்தில் கவனம் உடையவர்கள். காண்பதற்கு சுத்தமில்லாமல் இருந்தாலும், இவர்கள் வாழையடிவாழையாக உட்கொள்ளும் நாட்டுமருந்துகள், இவர்களின் உடல் ஆரோக்கியத்தைப் பாதுகாக்கிறது. குறிப்பாக, குழந்தைகளுக்கு வயிற்றில் பூச்சிகள் வராமலிருக்க, வருடத்திற்கு ஒரு முறை தங்களது பாரம்பரிய மருந்தினைத் தருவர். ஆண்கள் துப்பாக்கிச் சுடுவதிலும், கவண்வில்லிலும் (உண்டிவில்) திறமை மிக்கவர். பெண்கள் கலை வேலைப்பாடுகளில் கைத்தேர்ந்தோர் ஆவர்.
# நரிக்குறவர்

## தோற்றத்தொன்மம்

இந்த சமூக பெண்கள் வண்ணமயமான பாவாடையும், கழுத்தில் மணிகளையும் அணிந்திருந்தனர். ஆண்கள் நீண்ட முடியை வைத்திருப்பார்கள். இந்த மக்கள் காட்டில் வாழ்ந்தனர். அவர்கள் விலங்குகளையும், பறவைகளையும் சாப்பிடுவார்கள். வழிபாட்டு முறையில் சிவனை முழு முதற் கடவுளாகக் கொண்டாலும் (தாதாஜி) சடங்குகளில் காளி, ஈஸ்வரி, மாரியம்மன், துர்க்கை என்று பெண் கடவுளர்களுக்கே முக்கிய இடமிருக்கிறது. சடங்குகளின் அர்ப்பணிப்பு தேவியரையே சேருகிறது. அதேபோல தேவியரே குறிசொல்லும் பூசாரியில் தோன்றி சனங்களுக்குத் தீர்வு வழங்குகிறாள். நரிக்குறவர்களிடம் இருக்கும் இன்னொரு முக்கியமான வழிபாட்டு முறை – எருமைப் பலியிடல்.
# நரிக்குறவர்

## வாழ்வுமுறை

- ஹக்கி பிக்கி பாரம்பரிய வேட்டைக்காரர்கள்.
- இவர்கள் வாழ்வாதாரத்திற்காக பயணிக்கிறார்கள். இவர்கள் எல்லா மாநிலங்களிலும் உள்ள பெரிய கோயில்களுக்குச் சென்று தங்கள், ஊசி, பாசி, மணிகளைக் கொண்ட ஆபரணங்களை விற்று பருவம் முடிந்ததும் வீடு திரும்புவார்கள்.
- பச்சை குத்துவதும் இவர்களின் தொழில்களில் ஒன்றாக இருக்கிறது.
- ஹக்கி பிக்கி மக்கள் கூடாரங்களில் வசிப்பவர்கள். அரசின் முயற்சியால், இவர்களுக்கு இலவச வீடும், வீட்டுமனைப் பட்டாவும் வழங்கப்படுகின்றன.
# நரிக்குறவர்

## சிறப்பு

- முதியோர்கள் முக்கியத்துவம் பெறுகின்றனர். முதியோர்கள் வகுக்கும் கட்டுப்பாட்டை இவர்களில் படித்தோர் உட்பட அனைவரும் ஏற்கின்றனர்.
- திருமணத்தில் ஆண்களே, பெண்கள் குடும்பத்திற்கு பரிசப்பணம் தரவேண்டும்.
- வேற்று சமூகப் பெண்களைக் கிண்டல் கேலி செய்வதில்லை.
# சிண்டலர்ஸ் லிஸ்ட்

**சிண்டலர்ஸ் லிஸ்ட்** என்பது இயக்குநர் ஸ்டீவன் ஸ்பீல்பர்க் இயக்கி 1993ம் ஆண்டு வெளிவந்த அமெரிக்கத் திரைப்படமாகும். இத்திரைப்படத்தின் திரைக்கதையை ஸ்டீவன் சல்லியன் எழுதியிருந்தார். தோமஸ் கனலி எனும் ஆஸ்திரேலிய எழுத்தாளர் எழுதிய *சிண்ட்லர்ஸ் ஆர்க்* எனும் நூலை அடிப்படையாகக் கொண்டு இத்திரைப்படம் எடுக்கப்பட்டது. இரண்டாம் உலகப் போர் நடைபெற்றுக் கொண்டிருந்த காலகட்டத்தில் பெரும் இன அழிப்பிலிருந்து ஆயிரத்திற்கும் மேற்பட்ட யூதர்களை ஜெர்மானியர் ஒருவர் காப்பாற்றுவதாக இத்திரைப்படத்தின் கதைக்கரு அமைந்துள்ளது. நடிகர்கள் லையாம் நீசன், பென் கிங்ஸ்லி, ரால்ப் பின் ஆகியோர் இத்திரைப்படத்தில் முக்கிய பாத்திரமேற்று நடித்திருந்தனர்.
# ஓட்டல் ருவாண்டா

**கொட்டல் ருவாண்டா** (Hotel Rwanda) 2004 ஆம் ஆண்டு வெளிவந்த ஒரு வரலாற்று திரைப்படமாகும். இனக்குழுக்களுக்கிடையேயான மோதலைச் சொல்லும் படம் இது. இது ருவாண்டா இனப்படுகொலையின் போது பயணியர் தங்கும் விடுதியின் முதலாளி *பாச் ரொஸிஸபெகீன* தனது குடும்பத்தையும், ஆயிரத்துக்கும் மேற்பட்டோரையும் தனது பயணியர் தங்கும் விடுதியில் வைத்து காப்பாற்றும் கதையை மையமாகக் கொண்டது. இத் திரைப்படத்தின் போது ருவாண்டா இனப்படுகொலையும் சித்தரிக்கப்படுகிறது. உண்மை நிகழ்வை வைத்து எடுக்கப்பட்ட படமாகும். 1994இல் ஹூட்டு மற்றும் ட்டூட்ஸி இனக்குழுக்களுக்கிடையேயான உள்நாட்டுக் கலவரத்தை கண்முன் காட்டுகிறது. 17.5 மில்லியன் டாலர் செலவில் தயாரிக்கப்பட்ட இப்படம், 34 மில்லியன் டாலர் வருமானத்தைக் கொடுத்தது. 212 நிமிடங்கள் ஓடும் இப்படம், 2004இல் திரையிடப்பட்டது.
# சமீரா ரெட்டி

**சமீரா ரெட்டி** (, ; பிறப்பு 14 டிசம்பர் 1978) ஓர் இந்திய திரைப்பட நடிகையாவார்.
# சமீரா ரெட்டி

## ஆரம்பகால வாழ்க்கை

ஆந்திர மாநிலத்தில் உள்ள ராஜமுந்திரி என்னும் இடத்தில் ஒரு தெலுங்கு குடும்பத்தில் 1982ஆம் ஆண்டு செப்டம்பர் மாதம் 8ஆம் நாள் சமீரா ரெட்டி பிறந்தார். அவரது தந்தை போக்குவரத்துத் தொழிலில் ஈடுபட்டிருந்தார், அவரது தாயார் நட்சத்திரா ரெட்டி குடும்பத்தலைவி ஆவார். அவருக்கு மேக்னா ரெட்டி, சுஷ்மா ரெட்டி என இரண்டு சகோதரிகள் உள்ளனர். அவர் மும்பை நகரின் மஹிம் என்னுமிடத்தில் உள்ள பாம்பே ஸ்காட்டிஷ் பள்ளியில் தனது பள்ளிப்படிப்பை முடித்தார். பின்னர் சிடென்ஹெம் கல்லூரியில் பட்டம் பெற்றார்.
# சமீரா ரெட்டி

## தனிப்பட்ட வாழ்க்கை

21-01-2014 அன்று அக்ஷய் வர்டே என்ற தொழில் அதிபரை மணம் புரிந்தார்.
# சமீரா ரெட்டி

## தொழில் வாழ்க்கை

சமீரா ரெட்டி பட்டப்படிப்பு படித்துக்கொண்டிருக்கையில் "அவுர் ஆஹிஸ்தா" என்ற பங்கஜ் உதாஸின் இசை தொலைக்காட்சியில் அறிமுகமானார். அவர் பாலிவுட் திரையுலகத்தின் கவனத்தை ஈர்த்தார். அவர் 2002 ஆம் ஆண்டில் மெய்னே தில் துஜ்கோ தியா என்ற இந்தித் திரைப்படத்தில் ஒரு முக்கியமான கதாபாத்திரத்தைப் பெற்றார். அவர் முஸாபிர் என்னும் திரைப்படத்தில் 2004ஆம் ஆண்டு தோன்றினார்.  
பாலிவுட் திரைப்படங்களைத் தவிர அவர் சில தெலுங்கு மற்றும் தமிழ் திரைப்படங்களிலும் தோன்றினார். பெருவெற்றிபெற்ற தமிழ்த் திரைப்படமான கௌதம் மேனன் இயக்கி வெளிவந்த வாரணம் ஆயிரம் திரைப்படத்தில் நடிகர் சூர்யாவுடன் சமீரா நடித்தார். சமீராவின் நடிப்பு மற்றும் தன்னம்பிக்கை கொண்ட அடக்கமான நடைமுறை பெண்ணான மேக்னா என்ற கதாபாத்திரத்தின் சித்தரிப்பு அவருக்கு பாராட்டும்படியான விமர்சனங்களைப் பெற்றுத்தந்தது. அவர் ஒரு ஒல்லியான நவீன பெண்ணாக தோன்றுவதற்கு தன்னுடைய எடையைக் குறைத்து அதிகப்படியான ஒப்பனை செய்துகொண்டார் என்று கருதப்படுகிறது. அவருடை நடிப்பு இதுவரையில் அவர் நடித்ததிலேயே சிறந்தது என்று மதிப்பிடப்பட்டது என்பதுடன் முக பாவனைகளுக்கு வழங்கப்பட்ட அதிகப்படியான முக்கியத்துவத்தோடு மிக நுட்பமான உரையாடலைப் பேசுபவராகவும் அவருடைய கதாபாத்திரம் அமைக்கப்பட்டிருந்தது. அவருடைய தொழில்வாழ்க்கை வரைபடத்தில் நிச்சயமான உயர்வு இருக்கிறது என்பதுடன் அவருக்கு திரைப்படத்துறையில் ஒரு பிரகாசமான எதிர்காலமும் இருக்கிறது. முஸாபிர் திரைப்படத்தில் அவருடைய கதாபாத்திரம் அவருக்கு ஒரு கவர்ச்சியான பிம்பத்தை அளித்தது. அதன்பிறகு அவர் இதுபோன்ற கதாபாத்திரங்களைத் தேர்வுசெய்வதைக் கைவிட முயற்சிப்பதாக தெரிகிறது.  
சமீராவிற்கு நிறைய ரசிகர்கள் இருக்கிறார்கள் என்பதுடன் முன்னணி பாலிவுட் நடிகையாக வருவதற்கு அவர் உழைத்து வருகிறார். இந்தித் திரைப்படங்களில் நடிப்பதற்கும் மேலாக அவர் சில தெலுங்கு மற்றும் தமிழ்த் திரைப்படங்களிலும் நடித்து வருகிறார்.
# சமீரா ரெட்டி

## திரைப்பட விவரங்கள்

| ஆண்டு | தலைப்பு | பாத்திரம் | மொழி | இதர குறிப்புகள் |
| --- | --- | --- | --- | --- |
| 2002 | *மெய்னே தில் துஜ்கோ தியா* | ஆயிஷா வர்மா | இந்தி |  |
| 2003 | *தர்ணா மனா ஹாய்* | ஸ்ருதி | இந்தி |  |
| 2004 | *முஸாபிர்* | சாம் | இந்தி |  |
| *ப்ளான்* | சப்னா | இந்தி |  |  |
| 2005 | *ஜெய் சிரஞ்சீவா* | சைலு | தெலுங்கு |  |
| *நரசிம்முது* | பாலகாட் பாப்பா | தெலுங்கு |  |  |
| 2006 | *அசோக்* | அஞ்சலி | தெலுங்கு |  |
| *நக்சா* | ரியா | இந்தி |  |  |
| *டாக்சி நம்பர் 9211* | ரூபாலி | இந்தி |  |  |
| 2007 | *நோ என்ட்ரி* | கடற்கரையில் கவர்ச்சியான பெண் | இந்தி |  |
| *ஃபூல் அண்ட் ஃபைனல்* | பாயல் | இந்தி |  |  |
| *அமி, யாஸின் அர் அமர் மதுபாலா* | ரேகா | பெங்காலி |  |  |
| 2008 | *ரேஸ்* | மினி | இந்தி |  |
| *ஒன் டு த்ரி* | லைலா | இந்தி |  |  |
| *கல்புருஷ்* | சுப்ரியா | பெங்காலி |  |  |
| *வாரணம் ஆயிரம்* | மேக்னா | தமிழ் | பரிந்துரைப்பு, சிறந்த அறிமுக நடிகைக்கான விஜய் விருது |  |
| 2009 | *Red Alert: The War Within* | லட்சுமி | இந்தி |  |
| *தே டன டேன்* | மன்பிரீத் | இந்தி |  |  |
| 2010 | *அசல்* | சரண் | தமிழ் | பின்-தயாரிப்பு நிலை [247] |
| *தலைப்பிடப்படாத கௌதம் மேனம் திரைப்படம்* | தமிழ் | முன்- தயாரிப்பு |  |  |
| *காஸனோவா* | மலையாளம் | முன்- தயாரிப்பு |  |  |
| *நாம்* | லவ்லி | இந்தி | தாமதம் |  |
| Vettai | } |  |  |  |
# சமீரா ரெட்டி

## வெளிப்புற இணைப்புகள்

-
# அக்கினேனி நாகார்ஜுனா

**அக்கினேனி நாகார்ஜூனா** (, பிறப்பு: ஆகத்து 29, 1959) ஓர் இந்தியத் திரைப்பட நடிகர் மற்றும் தயாரிப்பாளர் ஆவார். இவர் ஆந்திரத் திரைப்படத்துறையில் முதன்மையாக பணிபுரிகிறார், ஒரு சில பாலிவுட் மற்றும் தமிழ் படங்களிலும் பணியாற்றியிருக்கிறார்.
# அக்கினேனி நாகார்ஜுனா

## ஆரம்ப கால வாழ்க்கை மற்றும் குடும்பம்

நாகார்ஜூனா 1959 ஆம் ஆண்டு ஆகஸ்டு மாதம் 29 ஆம் தேதி சென்னையில் பிறந்தார்.
இவர் தெலுங்கு நடிகர் அக்கினேனி நாகேசுவர ராவ் மற்றும் அன்னபூர்ணா அக்கினேனியின் மகனாவார். அவர்களின் ஐந்து குழந்தைகளில் நாகார்ஜூனா கடைசியாவார். பின்னர் அவரது குடும்பம் ஐதராபாதத்திற்கு குடிபெயர்ந்தது அங்கு தனது ஆரம்ப கால கல்வியை ஐதராபாத் பொதுப்பள்ளியிலும் பின்னர் பள்ளி இடைநிலைக் கல்வியை லிட்டில் பிளவர் இளநிலைக்கல்லூரியிலும் கற்றார்.  
நாகார்ஜூனா இருமுறை திருமணம் செய்துள்ளார். அவரது முதல் மனைவி, லஷ்மி ராமா நாயுடுவை 1984 ஆம் ஆண்டு பிப்ரவரி 18ம் தேதி மணந்தார். அவர் தெலுங்குத் திரைப்படத் தயாரிப்பாளர் டி. ராமா நாயுடுவின் மகளும் தெலுங்கு திரை நட்சத்திரம் வெங்கடேசின் சகோதரியுமாவார். நாகார்ஜூனா லஷ்மியினரின் மகன் நாக சைத்தன்யா (1986 ஆம் ஆண்டு நவம்பர் 23ம் தேதி பிறந்த இடம் - ஹைதராபாத்) *ஜோஷ்* திரைப்படத்தின் மூலம் நடிக்கத் துவங்கினார், அது 2009 ஆம் ஆண்டில் செப்டம்பர் 5 ஆம் திகதி வெளிவந்தது.  
பின்னர் நாகார்ஜூனா தமிழ் மற்றும் தெலுங்குத் திரைப்பட நடிகை அமலாவை மணந்தார். அமலா இந்தியாவின் மேற்கு வங்க மாநிலத்தில், ஐரிஷ் தாய் மற்றும் பெங்காலி தந்தை ஆகியோருக்கு பிறந்தார். அவரது இயற்பெயர் அமலா முகர்ஜியாகும். நடிப்பிலிருந்து ஓய்வு பெற்ற பிறகு, அவர் இந்தியாவின் முன்னணி விலங்குகள் நல ஆர்வலராக உள்ளார். இருவரும் 1992 ஆம் ஆண்டில் ஜூன் 11ம் தேதி திருமணம் செய்தனர். மேலும், அவர்கட்கு அகில் எனும் பெயர் கொண்ட ஒரு மகன் உள்ளான் (1994 ஆம் ஆண்டு ஏப்ரல் 8ம் தேதி - பிறந்த இடம் சான் ஜோஸ், அமெரிக்க ஒன்றியம்). அகில், சிசிந்திரி எனும் படத்தில் தவழும் குழந்தையாக நடித்தார்.
# அக்கினேனி நாகார்ஜுனா

## விருதுகள்

### தேசிய சினிமா விருதுகள்

**வெற்றி பெற்றது**
- 1998 - தேசிய திரைப்பட விருது சிறப்பு நடுவர் *அன்னமய்யா*
# அக்கினேனி நாகார்ஜுனா

## விருதுகள்

### நந்தி விருது

**வெற்றி பெற்றது**
- 1997 - சிறந்த நடிகர் *அன்னமய்யா*
- 1999 - கம்ஸ்யா (வெண்கலம்) நந்தி விருது *பிரேம் கதா* தயாரிப்பு
- 2002 - சிறந்த நடிகர் *சந்தோஷம்*
- 2002 - சுவர்ணா (தங்கம்) நந்தி விருது* மன்மதூதூ* தயாரிப்பு
- 2006 - சிறந்த நடிகர் *ஸ்ரீ ராமதாஸு*
# அக்கினேனி நாகார்ஜுனா

## பிலிம்பேர் விருதுகள்

- 1990 - பிலிம்பேர் சிறந்த நடிகர் விருது (தெலுங்கு) *சிவா*
- 1997 - பிலிம்பேர் சிறந்த நடிகர் விருது தெலுங்கு *அன்னமய்யா*
# அக்கினேனி நாகார்ஜுனா

## மேற்குறிப்புகள்

- Telugu Actor Nagarjuna Upcoming Films
# இம்ரான் கான் (நடிகர்)

**இம்ரான் கான்** (**'Imran Khan**', , ஓர் இந்திய பாலிவுட் திரைப்பட நடிகராவார். இவர் 1983 வது வருடம் ஜனவரி 13ம் தேதி பிறந்தார். இவரின் இயர் பெயர் **இம்ரான் கான் பால்** என்பதாகும். இவர் நடிகர் ஆமிர் கான் மற்றும் தயாரிப்பாளரும் இயக்குனருமான மன்சூர் கான் ஆகியோரின் மருமகன் ஆவார். பர்சியன் மற்றும் பிரித்தானிய வம்சாவழியில் வந்தவர். இவர் 2008வது வருடம் *ஜானே து யா ஜானே நா* என்ற படத்தில் அறிமுக நாயகனாக நடித்துப் புகழ் பெற்றார்.
# இம்ரான் கான் (நடிகர்)

## வாழ்க்கை வரலாறு

இம்ரான் கான் அனில் பால் என்னும் இந்திய பெங்காலி அமெரிக்கர் மற்றும் நுஜத் கான் ஆகியோரின் மகனாகப் பிறந்தார். அவருடைய தந்தை சிலிகான் வேலியில் நெட்ஃபிக்ஸ் என்னும் நிறுவனத்தில் பொறியியல் செயற்பாட்டு இயக்குநராகப் பணிபுரிகிறார். இவருக்கு, நுஜட்டின் சகோதரரான இயக்குநர் மன்சூர் கான் மும்பை ஐஐடியில் வகுப்புத் தோழராக இருந்தவர். இம்ரானுக்கு ஒன்றரை வயதாகும்போது அவரது பெற்றோர் விவாகரத்து செய்து விட்டனர். இவர் இந்தியாவில் தனது தாயாரிடம் கான் என்னும் குடும்பப் பெயருடன் வளர்ந்தார். இருப்பினும், உயர் நிலைப் பள்ளிக் கல்வியை முடிப்பதற்காக இவர் தனது தந்தையுடன் வசிப்பதற்காகக் கலிஃபோர்னியாவிற்குச் சென்றார். பிறகு லாஸ் ஏஞ்சல்சில் திரைப்படத் தயாரிப்பில் பயிற்சி பெற்றார். இவர் நடிகர் அமீர் கான் மற்றும் இயக்குநர் மன்சூர் கான் ஆகியோரின் மருமகனும் மற்றும் குறிப்பிடத்தக்க இயக்குநரும் தயாரிப்பாளருமான நசீர் ஹுசைனின் பேரனும் ஆவார். இந்தியாவில், இவர் பாம்பே ஸ்காட்டிஷ் ஸ்கூல் என்னும் பள்ளியில் படித்தார். நாலாவது வகுப்பிற்குப் பிறகு இம்ரான் ஸ்காட்டிஷ் பள்ளியை விட்டு ஊட்டியில் ஒரு உறைவிடப் பள்ளியில் சேர்ந்தார்.
# இம்ரான் கான் (நடிகர்)

## தொழில்

### குழந்தை நட்சத்திரம்

தனது மாமா ஆமீர் கானின் படங்களான *கயாமத் ஸே கயாமத் தக்* (1988) மற்றும் *ஜோ ஜீத்தா வஹி சிக்கந்தர்* (1992) ஆகிய படங்களில் இம்ரான் கான் ஒரு குழந்தை நட்சத்திரமாகத் தோன்றினார். இந்த இரண்டு முறையும் அவர் இளைய ஆமிர் கான் வேடமேற்றிருந்தார். அவர் ஒரு இயக்குநராக வேண்டும் என்றே விரும்பினார். ஒரு நடிகராக பாலிவுட்டில் நுழைவதற்கு முன்னால் அதுதான் அவரது அசல் திட்டமாக இருந்தது. மும்பையில் கிஷோர் நமித் கபூரின் நடிப்புப் பயிற்சி நிறுவனத்தில் கான் சேர்ந்தார்.
# இம்ரான் கான் (நடிகர்)

## தொழில்

### கட்டுடைத்த வெற்றி (2008)

கான் 2008வது வருடம் ஆமிர் கான் மற்றும் மன்சூர் கான் தயாரித்த *ஜானே து யா ஜானே நா* என்ற திரைப்படத்தில் கதாநாயகனாக அரங்கேறினார். இதில் அவருடன் கதாநாயகியாக நடித்தவர் ஜெனிலியா டி'சௌஸா. இந்தத் திரைப்படம் ஆரவாரமான விமர்சனங்களைப் பெற்றது மற்றும் அந்த வருடத்தின் மிகப் பெரும் வெற்றிகளில் ஒன்றாகத் திகழ்ந்தது.
மேலும், 54வது பிலிம்பேர் விருதுகளில் சிறந்த அறிமுக ஆண் நடிகர் விருதுக்காகக் கான் பரிந்துரைக்கப்பட்டார்; இதனை அவர் ஃப்ர்ஹான் அக்தருடன் இணைந்து வென்றார். அவருடைய அடுத்த திரைப்படம் சஞ்சய் தத் மற்றும் மினிஷா லம்பாவுடன் நடித்த *கிட்நாப்*. இதில் அவர் ஒரு எதிர்மறையான கதாபாத்திரம் ஏற்று நடித்தார். இது வசூலில் தோல்வியுற்றது. அப்படத்தின் மிகச் சுமாரான இயக்கமே தோல்விக்கு காரணமாக விமர்சகர்களால் கூறப்பட்டது. இருப்பினும், இதில் கானின் நடிப்பு பாராட்டப்பட்டு அவரின் பெயர் 2009வது வருடத்தின் ஐஐஎஃப்ஏ விருதுக்காக பரிந்துரை செய்யப்பட்டது. அடுத்தபடியாக ஸ்ருதி ஹாசன் மற்றும் சஞ்சய் தத் ஆகியோருடன் லக் என்ற அதிரடி திரைப்படத்தில் கான் நடித்தார்.  
சல்மான் கான் நிகழ்த்திய தஸ் கா தம் என்ற பிரபல தொலைக் காட்சி நிகழ்ச்சியில் தனது மாமா ஆமிர் கானுடன் இணைந்து தோன்றினார்.. கரினா கபூருடன் இணைந்து தேரே மேரே பீச் மே என்ற திரைப்படத்திலும் இவர் நடித்தார்..
# இம்ரான் கான் (நடிகர்)

## சொந்த வாழ்க்கை

அவந்திகா மலிக், கானின் நீண்ட காலத் தோழியாக இருந்தவர். 2010வது வருடம் ஜனவரி 16 அன்று கர்ஜத்தில் உள்ள அவந்திகா குடும்பத்தினரின் பண்ணை வீட்டில் கான் திருமண நிச்சயம் செய்து கொண்டார்.
# இம்ரான் கான் (நடிகர்)

## திரைப்பட விவரங்கள்

| ஆண்டு | திரைப்படம் | கதாபாத்திரம் | பிற குறிப்புகள் |
| --- | --- | --- | --- |
| 1988 | *கயாமத் ஸே கயாமத் தக்* | ராஜ் | குழந்தை நட்சத்திரம் |
| 1992 | *ஜோ ஜீத்தா வஹி சிக்கந்தர்* | சஞ்சய்லால் | குழந்தை நட்சத்திரம் |
| 2008 | *ஜானே து யா ஜானே நா* | ஜெய் சிங் ரத்தோட்
(ரேட்ஸ்) | **வெற்றியாளர்**, சிறந்த ஆண் அறிமுக நடிகருக்கான பிலிம்பேர் விருது |
| *கிட்நாப்* | கபிர் ஷர்மா | முதல் எதிர்மறை கதாபாத்திரம் |  |
| 2009 | *லக்* | ராம் மெஹ்ரா |  |
| 2010 | *டெல்லி பெல்லி* | தஷி | தயாரிப்பிற்குப் பிந்தைய பணிகளில் உள்ளது; உடன் நடிப்பவர் ஷெனாஸ் ட்ரெஷரிவாலா |
| *ஐ ஹேட் லவ் ஸ்டோரிஸ்* | தயாரிப்பில் உள்ளது; உடன் நடிப்பவர் சோனம் கபூர் |  |  |
| *பிரேக் கே பாத்* | தயாரிப்புக்கு முந்தைய நிலையில் உள்ளது; உடன் நடிப்பவர் தீபிகா படுகோனே | } |  |  
|-
! | பிலிம்பேர் விருதுகள்
|-  
|-
# ராஜ் கபூர் (இந்தி நடிகர்)

**ராஜ் கபூர்** (*Raj Kapoor*) (**சிருஷ்டி நாத் கபூர்:**14 டிசம்பர் 1924 2 ஜூன் 1988) **ரன்பீர் ராஜ் கபூர்** என்றும் அழைக்கப்படும் இவர் பாலிவுட் திரைப்படங்களில் பணியாற்றிய ஒரு இந்திய நடிகரும், திரைப்பட இயக்குநரும் மற்றும் தயாரிப்பாளரும் ஆவார். இந்தியத் திரைப்படத்துறை வரலாற்றில் மிகப் பெரிய மற்றும் செல்வாக்குமிக்க நடிகர்கள் மற்றும் திரைப்படத் தயாரிப்பாளர்களில் ஒருவராகக் கருதப்படும் இவர், இந்தியத் திரைப்படங்களின் சார்லி சாப்ளின் என்று குறிப்பிடப்படுகிறார்.
# ராஜ் கபூர் (இந்தி நடிகர்)

## இளமை வாழ்க்கை

கபூர் குடும்பத்தைச் சேர்ந்த பிரிதிவிராசு கபூரின் மூத்த மகனாக பெசாவரில் பிறந்த ராஜ் கபூர், பல படங்களை தயாரித்தும் நடித்தும் இருந்தார். இவர் மூன்று தேசிய திரைப்பட விருதுகள் மற்றும் 11 பிலிம்பேர் விருதுகள் உட்பட பல விருதுகளைப் பெற்றுள்ளார். சார்லி சாப்ளினால் ஈர்க்கப்பட்ட இவர், ஆவாரா (1951) மற்றும் *ஸ்ரீ 420* (1955) போன்ற படங்களில் தி டிராம்ப் படக்கதாபாத்திரத்தை அடிப்படையாகக் கொண்ட கதாபாத்திரங்களில் நடித்தார். கான் திரைப்பட விழாவில் இவரது "ஆவாரா" (1951). "பூட் போலிஷ்" (1954) ஆகிய படங்கள் பால்மே டி ஓர் விருதுக்காகப் பரிந்துரைக்கப்பட்டன.|group=upper-alpha}} ஆவாராவில் இவரது நடிப்பு டைம் பத்திரிகையின் எல்லா காலத்திலும் சிறந்த பத்து நடிப்புகளில் ஒன்றாக பட்டியலிட்டது. இவரது திரைப்படங்கள் உலகளாவிய பார்வையாளர்களை ஈர்த்தன. குறிப்பாக ஆசியா மற்றும் ஐரோப்பாவில் இவருக்கு ஏராளமான இரசிகர்கள் இருந்தனர்.  
ஆசியா, மத்திய கிழக்கு, கரீபியன், ஆப்பிரிக்கா மற்றும் சோவியத் ஒன்றியத்தின் சில பகுதிகளில் இவரது திரைப்படங்கள் உலகளாவிய வணிக ரீதியான வெற்றிகளைப் பெற்றன. கலைகளுக்கு இவர் செய்த பங்களிப்புகளுக்காக இந்திய அரசு 1971 ஆம் ஆண்டில் பத்ம பூசண் விருதை வழங்கி கௌரவித்தது. திரைப்படத் துறையில் இந்தியாவின் மிக உயர்ந்த விருதான தாதாசாகெப் பால்கே விருது 1988 ஆம் ஆண்டில் இந்திய அரசால் இவருக்கு வழங்கப்பட்டது.
# ராஜ் கபூர் (இந்தி நடிகர்)

## தனிப்பட்ட வாழ்க்கை

1946 மே 12 அன்று ராஜ் கபூர் கிருஷ்ணா மல்கோத்ரா என்பவரை மணந்தார்.  
1940கள் மற்றும் 1950களில் திருமணமான ஆணாக இருந்தபோதிலும், புகழ்பெற்ற நடிகை நர்கிசுடன் கபூர் நீண்டகால காதல் உறவைக் கொண்டிருந்தார். இருப்பினும் இருவரும் இதை பகிரங்கமாக ஒப்புக் கொள்ளவில்லை. ஆவாரா, *ஸ்ரீ 420* உள்ளிட்ட பல படங்களில் இவர்கள் ஒன்றாக நடித்தனர். சங்கம் திரைப்படத்தில் உடன் நடித்த வைஜெயந்திமாலாவுடனும் தொடர்பு கொண்டிருந்ததாகக் கூறப்பட்டது.
# ராஜ் கபூர் (இந்தி நடிகர்)

## மரணம்.

ராஜ் கபூர் தனது பிற்காலங்களில் ஈழை நோய் காரணமாக அவதிப்பட்டார். 1988 ஆம் ஆண்டில் தனது 63 வயதில் இந்த நோய் தொடர்பான சிக்கல்களால் இறந்தார். இறக்கும்போது *ஹென்னா* (ஓர் இந்திய-பாக்கித்தானி காதல் கதை) என்ற ஒரு திரைப்படம் தொடர்பாகப் பணி புரிந்து கொண்டிருந்தார். பிறகு இந்தத் திரைப்படம் இவரது மகன் ரந்தீர் கபூரால் முடிக்கப்பட்டு 1991வது வருடம் திரையிடப்பட்டு மிகப் பெரும் வெற்றியடைந்தது.
# ராஜ் கபூர் (இந்தி நடிகர்)

## கௌரவம்

இவரை கௌரவிக்கும் வகையில் இந்திய அஞ்சல் துறையால் 14 டிசம்பர் 2001 அன்று ஒரு அஞ்சல் தலை வெளியிடப்பட்டது. மார்ச் 2012 இல் மும்பையின் பாந்த்ராவிலுள்ள ஒரு நடைபாதையில் இவரது பித்தளை சிலை திறந்து வைக்கப்பட்டது.  
2014 ஆம் ஆண்டில், கூகுள் நிறுவனம் தனது கூகுளின் கேலிச்சித்திரத்தில் இவரது 90 வது பிறந்த நாளை நினைவுகூர்ந்தது.
# அமீஷா பட்டேல்

**அமீசா பட்டேல்** (*Ameesha Patel*: பிறப்பு 9 ஜூன் 1975) ஓர் இந்திய நடிகை ஆவார். இவர் பாலிவுட் மற்றும் தெலுங்குத் திரைப்படங்களில் தோன்றுகிறார். பிலிம்பேர் விருது மற்றும் ஜீ திரைப்பட விருதுகள் போன்ற பல விருதுகளைப் பெற்றுள்ளார்.  
அமீசா பட்டேல் 2000 ஆம் ஆண்டில் *கஹோ நா... பியார் ஹை* திரைப்படத்தின் மூலம் அறிமுகமானார்.இத்திரைப்படமானது வணிக நோக்கில் வெற்றி பெற்றது. அதிக வருவாயை கொடுத்த *பத்ரி* (2000) மற்றும் *கதர்: ஏக் பிரேம் கதா* (2001) போன்ற படங்களிலும் நடித்தார். இரண்டாவது படம் இவருக்கு பிலிம்பேர் விருதினைப் பெற்றுத் தந்தது. பின்னர், *ஹம்ராஸ்* (2000) மற்றும் *கியா யேஹி பியார் ஹை* (2000) போன்ற படங்களில் நடித்தார். *ஹனிமூன் டிராவல்ஸ் பிரைவேட் லிமிடெட்* (2007), *பூல் பூலையா* (2007) மற்றும் *ரேஸ் 2* (2013) போன்ற படங்களில் துணை வேடங்களில் நடித்தார்.  
தொடர்ச்சியான ஏற்ற இறக்கங்களுக்குப் பிறகு, *கதர் 2* (2023) என்ற படத்தில் நடித்தார். இது இவரது திரை வாழ்க்கையை மீட்டெடுத்தது. மேலும் அதிக வருவாயை தந்தது.
# அமீஷா பட்டேல்

## இளமை வாழ்க்கை

அமிசா 9 சூன் 1975 அன்று மும்பையில் குஜராத்தி குடும்பத்தில் பிறந்தார். அவரது தந்தை அமித் படேல் ஒரு தொழிலதிபர், மற்றும் அவரது தாயார் ஆசா படேல். தனது ஐந்து வயதிலிருந்தே பரதநாட்டிய நடனக் கலைஞராக இருந்து வருகிறார்.  
இவர் மும்பையில் உள்ள கதீட்ரல் மற்றும் ஜான் கானான் பள்ளி படித்தார். பின்னர் அமெரிக்காவில் பாஸ்டனில் உள்ள டஃப்ட்ஸ் பல்கலைக்கழகத்தில் சேர்ந்தார். அங்கு இரண்டு ஆண்டுகள் உயிரியல் மரபணு பொறியியல் பயின்றார். அதே நேரத்தில் பல வணிக நிறுவனங்களில் வடிவழகியாகத் தோன்றினார்.*பஜாஜ்*, *பேர் அண்ட் லவ்லி*, *காட்பரீஸ்*, *பெம்*, லக்சு போன்ற பல பிரபலமான இந்தியப் பொருட்களுகக்கான விளம்பரங்களில் அமீசா பட்டேல் தோன்றினார்.  
இவரது தாத்தா ரஜ்னி பட்டேல் ஒரு வழக்கறிஞரும் இந்திய தேசிய காங்கிரசு அரசியல்வாதியும் ஆவார். மும்பையில் உள்ள ஒரு தெருவிற்கு *பாரிஸ்ட்டர் ரஜனி பட்டேல் மார்ஜ்* என்று 1986 இல் இவரது பெயர் சூட்டப்பட்டுள்ளது.
# அமீஷா பட்டேல்

## மற்ற வேலைகள்.

அமீசா பட்டேல், கிருத்திக் ரோஷனுடன் இணைந்துபல இசைக்க்சேரிகளுக்காக உலகம் முழுவதும் சுற்றுப்பயணங்களில் பங்கேற்றார். *த ரோஷன்ஸ்: ரித்திக் லைவ் இன் கான்செர்ட்* (2001) அவரது முதல் உலகச் சுற்றுலா ஆகும். 2004 ஆம் ஆண்டில், கிருத்திக் ரோஷன், சைஃப் அலி கான் மற்றும் லாரா தத்தா ஆகியோருடன் தொடர்ச்சியான இசை நிகழ்ச்சிகளில் பங்கேற்றார். 2005 ஆம் ஆண்டில், அட்னன் சமியின் *குச் தில் சே* என்ற இசை நிகழ்ச்சியில் பங்கேற்றார். இது ஏப்ரல் 15 முதல் மே 15 வரை அமெரிக்கா மற்றும் கனடா முழுவதும் நிகழ்த்தப்பட்டது. அக்டோபர் 2008 இல், ஹிமேஷ் ரேஷாமியாவின் *கர்ஸ் மியூசிக்கல் கர்டன் ரைசர்* என்ற இசைக்கச்சேரியில் நேஹா துபியா, ரியா சென் மற்றும் *அமிர்தா அரோரா* ஆகியோருடன் கலந்து கொண்டார். டிசம்பர் 2008 இல், அக்சய் குமாரின் *சாந்தினி சௌக் டு ஹாங்* என்ற கிறித்துமஸ் தின நிகழ்ச்சியில் பிபாசா பாசு, பிரியங்கா சோப்ரா, ரியா சென், ஆர்த்தி சாப்ரியா மற்றும் ஹிமேஷ் ரேஷாமியா ஆகியோருடன் இசை கச்சேரிகளில் பங்கேற்றார். மேலும் அக்சய் குமாரின் *சாந்தினி சௌக் டு சீனா* (2009) திரைப்படத்தின் விளம்பர பிரச்சாரத்தின் ஒரு பகுதியாகவும் பங்கேற்றார். 26 நவம்பர் 2008 மும்பாய் தாக்குதல்களின் காரணமாக, 2009 ஆம் ஆண்டிற்கான பல புத்தாண்டு கச்சேரிகள் இரத்து செய்யப்பட்டன.
# அமீஷா பட்டேல்

## சமூக ஆர்வம்

2004 செப்டம்பரில், விலங்குகளின் நலனுக்காக போராடும் அமைப்பான பீட்டாவுடன் அமீசா சேர்ந்தார். 2004 இந்தியப் பெருங்கடல் நிலநடுக்கத்தால் பாதிக்கப்ப்ட்டவர்களுக்காக பிப்ரவரி 2005 இல், மற்ற பாலிவுட் நட்சத்திரங்களுடன் சேர்ந்து, அமீசா பட்டேல் நிதி திரட்டும் நிகழ்ச்சியில் பங்கேற்றார். 2005 டிசம்பர் 24 அன்று புதுதில்லியில் இந்திரா காந்தி மையத்தில் நடைபெற்ற *டெம்ப்டேஷன்ஸ் 2005* என்ற விழாவில் பங்கேற்றார். இது ஒரு ஊனமுற்றோருக்கான வேலைவாய்ப்பை மேம்படுத்துவதற்கான தேசிய மையத்திற்கு உதவியாக இந்த நிகழ்ச்சி நடத்தப்பட்டது. அக்டோபர் 2007 இல், ஜான் ஆபிரகாம் மற்றும் கிர்ரான் கெர் ஆகியோருடன் இந்தியாவில் மனித கடத்தலைக் கட்டுப்படுத்த ஏற்படுத்தப்பட்ட ஐக்கிய நாடுகள் அவையின் போதை மருந்துகள் மற்றும் குற்றங்களின் மீதான ஒருங்கிணைந்த தேசிய அலுவலகத்தில் சேர்ந்தார்.
# அமீஷா பட்டேல்

## சொந்த வாழ்க்கை

1999 ஆம் ஆண்டில், அமீசா பட்டேல் *ஆப் முஜே அச்சே லக்னே லகே* படத்தின் தயாரிப்பாளர் விக்ரம் பட்டைச் சந்தித்து அவருடன் நட்பில் இருந்தார். பின்னர், அமீசாவின் தந்தையின் மோசமான வணிக நிர்வாகத்தால் இவர் நிதி நெருக்கடியை எதிர்கொண்டதால் இது அமீசா மற்றும் விக்ரம் பட் குடும்பங்களுக்கு இடையே பிளவை உண்டாயிற்று . சனவரி 2008 இல், இவர்கள் தங்கள் ஐந்து ஆண்டு உறவை முறித்துக் கொண்டதாக ஊடகங்கள் செய்தி வெளியிட்டன.
# அமீஷா பட்டேல்

## சொந்த வாழ்க்கை

### சர்ச்சைகள்

நியூயார்க்கில் இந்தியாவின் சுதந்திர தின அணிவகுப்பில் கலந்து கொள்ள 2006 ஆகத்து 18 அன்று மும்பை-நியூயார்க் விமானத்தில் பயனித்த அமீசா தனது தோழருக்கு முதல் வகுப்பு விமானப் பயணம் உறுதியாகாததால் தன்னிடம் தவறாக நடந்து கொண்டதாக ஏர் இந்தியா ஊழியர் ஒருவர் காவல் நிலையத்தில் புகார் அளித்தார். இவர் மீதான குற்றச்சாட்டுகள் அவர் வெளிநாட்டிலிருந்து திரும்பியவுடன் விசாரிக்கப்படும் என்று காவல் நிலைய அதிகாரிகள் தெரிவித்தனர்.
# சைஃப் அலி கான்

**சைஃப் அலி கான்** (Saif Ali Khan) ஓர் இந்திய திரைப்பட நடிகராவார். இவர் இந்தியாவில் புது டெல்லியில் 16 ஆகஸ்ட் 1970 அன்று பிறந்தார். அதிகமாக இவர் பாலிவுட் திரைப்படங்களில் நடிக்கிறார்.
# சைஃப் அலி கான்

## தனிப்பட்ட வாழ்க்கை

சைஃப் அலிகான், பட்டோடி நவாப் மற்றும் பெங்காலின் பெங்காலி தாகூர் குடும்பமுமான இஸ்லாம் பதன் கலப்பு குடும்பத்தில் பிறந்தார். அவரது தந்தைவழித் தாத்தாவான பட்டோடி ஒரு பட்டோடி நவாப் ஆவார். இவர் இங்கிலாந்திற்காகவும் பிறகு இந்தியாவிற்காவும் அணித் தலைவராக விளையாடிய திறமை வாய்ந்த கிரிக்கெட் வீரரும் ஆவார். அவரது தந்தைவழிப் பாட்டி சாஜிதா சுல்தான் போபாலின் இஸ்லாமிய அரசியாவார் மற்றும் அவரது மாமா பாகிஸ்தானிய படைத்துறை கட்டளையாளர் செர் அலி கான் பட்டோடி ஆவார். அவரது தந்தையான மன்சூர் அலிகான் பட்டோடி என்பவர் எட்டாவது பட்டோடி நவாப் ஆவார். மேலும் இந்தியக் கிரிகெட் அணியின் முன்னாள் அணித்தலைவராவார். கானுக்கு, சாபா அலி கான் மற்றும் சோஹா அலி கான் என்று இரு சகோதரிகள் உள்ளனர். கானின் தாயாரான சர்மிளா தாகூர் ஒரு பெங்காலி, மற்றும் ஓர் இந்தியத் திரைப்பட நடிகையும், பெங்காலின் தாகூர் குடும்ப உறுப்பினரும் ஆவார்.  
சைஃப், அக்டொபர் 1991 இல் நடிகை அம்ரிதா சிங்கை திருமணம் செய்தார். திருமணம் ஆகி பதிமூன்று ஆண்டுகளுக்குப் பிறகு இரண்டு குழந்தைகளுடன் இருக்கும் போது 2004 இல் ஆண்டு இந்தத் தம்பதியினர் விவாகரத்து செய்து கொண்டனர். அவரது குழந்தைகள் அவர்களது தாயாருடன் வாழ்கின்றனர்.
# சைஃப் அலி கான்

## தொழில்

### தயாரிப்பாளர்

2009 ஆம் ஆண்டில் கான் அவரது தயாரிப்பு நிறுவனமான இல்லுமினட்டி பிலிம்ஸை நிறுவி ஒரு தயாரிப்பாளராகவும் மாறினார். தயாரிப்பாளராக கானின் முதல் திரைப்படம் *லவ் ஆஜ் கல்* ஆகும். இதில் ஒரு முன்னணிப் பெண்ணாக தீபிகா படுக்கோணுடன் அவருக்கு ஜோடியாக நடித்தார். இம்தியாஸ் அலி இயக்கிய இத்திரைப்படம் வணிகரீதியாகவும் விமர்சனரீதியாகவும் வெற்றிபெற்றது. சைஃப்பின் இரண்டாவது திரைப்படம், *ஏஜெண்ட் வினோத்* எனத் தலைப்பிடப்பட்டுள்ளது, இத்திரைப்படத்தை ஸ்ரீராம் ராகவன் இயக்கினார். சைஃப்பின் தயாரிப்பு நிறுவனம் மூலமாக இந்த இரண்டு திரைப்படங்களும் தயாரானது.
# சைஃப் அலி கான்

## பொது நிகழ்ச்சிகள்

2005 ஆம் ஆண்டில் கான் பிற பாலிவுட் நடிகர்களுடன் இணைந்து *ஹெல்ப் ! டெலிதோன்* நிகழ்ச்சியில் 2004 ஆம் ஆண்டு இந்தியப் பெருங்கடல் பூகம்பத்தில் பாதிக்கப்பட்டவர்களுக்கு பணம் திரட்டி உதவியளிப்பதற்காகப் பங்கேற்றார்.  
இரண்டு பெரிய உலகச் சுற்றுலாக்களிலும் கான் பங்கேற்றார். *டெம்ப்டேசன் 2004* உலகச் சுற்றுலாவிற்கு சென்ற, ஷாருக்கான், ராணி முகர்ஜி, பிரீத்தி சிந்தா, அர்ஜூன் ராம்பால் மற்றும் பிரியங்கா சோப்ரா ஆகியோரை உள்ளடக்கிய நடிகர் குழுவில் கானும் பங்கேற்றார்.  
2006 ஆம் ஆண்டில் அக்சய் குமார், பிரீத்தி ஜிந்தா, சுஷ்மிதா சென் மற்றும் செலினா ஜெட்லி ஆகியோருடன் இணைந்து உலகளவில் நடந்த *ஹீட் 2006* இசை நிகழ்ச்சி சுற்றுலாவில் கான் மீண்டும் பங்கேற்றார்.  
2006 ஆம் ஆண்டில் மெல்பேர்னில் நடந்த 2006 காமன்வெல்த் விளையாட்டுகள் முடிவு விழாவில் பல்வேறு பிற பாலிவுட் நடிகர்களுடன் தோன்றினார். டெல்லியில் நடந்த 2010 காமன்வெல்த் விளையாட்டுகளின் பொருட்டு இந்தியக் கலாச்சாரத்தை காட்சியளிக்கும் வகையில் ராணி முகர்ஜி மற்றும் ஐஸ்வர்யா ராயுடன் இணைந்து பங்கேற்றார்.
# சைஃப் அலி கான்

## சர்ச்சைகள்

1998 ஆம் ஆண்டில் சல்மான் கான், தபூ, சோனாலி பிந்த்ரே மற்றும் நீலம் போன்ற இணைநட்சத்திரங்களுடன் கான் நடித்த *ஹம் சாத் சாத் ஹெய்ன்* படப்பிடிப்பின் போது கன்கனியில் (Kankani) இரண்டு பிளாக்பக் வகை மான்களை வேட்டையாடியதற்காக கான் குற்றஞ்சாட்டப்பட்டார். கான் குற்றமற்றவர் என முடிவான பிறகு விரைவிலேயே அந்த குற்றங்களில் இருந்து விடுவிக்கப்பட்டார்.  
18 பிப்ரவரி 2007 அன்று அன்றைய இரவில் நடக்கவிருக்கும் *ஸ்டார்டஸ்ட்* *விருதுகளில்* பங்கேற்பதற்கு ஒத்திகை பார்த்துக் கொண்டிருக்கையில் கானுக்கு நெஞ்சில் வலி ஏற்பட்டதன் காரணமாக லீலாவதி மருத்துவமனையில் சேர்க்கப்பட்டார். மருத்துவமனையில் இருந்து மீண்டு வந்த பிறகு புகைப்பதை நிறுத்த வேண்டுமென அவர் கூறினார்.  
2009ஆம் ஆண்டு அக்டோபரின் பிற்பகுதியில் கரினாவுடன் அவருக்கு இருக்கும் நட்பைப் பற்றியும் திருமணம் செய்து கொள்ளும் எண்ணத்தில் இருப்பதையும் சைஃப் பேசினார். அதைப் பற்றிக் கூறும் போது ஒருவருடைய தொழில் வாழ்க்கையை அவரது திருமணம் பாதிக்காது. உண்மையில் அப்படி நடந்தாலும் இன்றைக்கு திருமணத்தில் வரையறை மாறியுள்ளது என இவரது விருப்பத்தைத் தெரிவித்தார். அவரும் கரீனாவும் நல்ல நட்புடன் இருப்பதாகக் கான் கூறினார். அதனால் சமுதாயத்திற்கான ஒரு அங்கீகார முத்திரைக்காக மட்டுமே திருமணம் முடிக்கப் போவதாகவும் தெரிவித்தார். தலைவரும் ஆவார். மேலும் நோபல் அரசவைக்கவி ரபீந்தரநாத் தாகூரின் உறவினரும் ஆவார். கானின் தந்தையை சர்மிளாத் தாகூர் திருமணம் செய்த பிறகு இந்து சமயத்தில் இருந்து இஸ்லாமிற்கு மதம் மாறி தனது பெயரை பேகம் ஆயிஷா சுல்தானா என மாற்றிக்கொண்டார். கான் அவரது சமயக்கல்வியின் மையமாக இருக்கும் அவரது பாட்டியுடன் குரான் ஓதிக்கொண்டு தனது சிறுவயதை இஸ்லாமிய சூழ்நிலையில் கழித்தார். கான் கூறுகையில் "என்னுடைய வளர்ப்பு முறையில் ஒரு பெரிய பங்கை சமயம் எடுத்துக்கொண்டது" என்றார்.  
துவக்கத்தில் கான், லாரன்ஸ் ஸ்கூல் சனாவாரில் கல்வி பயின்றார். ஆனால் பிறகு லாக்கர்ஸ் பார்க் பிரெப் பள்ளியில் கல்வி பயின்றார். பின்னர் அவரது தந்தையின் வழியைப் பின் தொடர்ந்து வின்செஸ்டர் கல்லூரியில் தனது கல்வியைத் தொடர்ந்தார். இது ஐக்கிய இராஜ்ஜியத்தில் உள்ள ஆண்களுக்கான சார்பற்ற பள்ளி ஆகும். கான் அவரது பிறப்பு மொழிகளான இந்தி மற்றும் பெங்காலி ஆகியவற்றை சரளமாகப் பேசுவார். அதே போல் ஆங்கிலத்தையும் பேசுவார்.
# சைஃப் அலி கான்

## திரைப்படங்கள்

| ஆண்டு | திரைப்படம் | பாத்திரம் | இதர குறிப்புகள் |
| --- | --- | --- | --- |
| 1992 | *பரம்பரா* | பிரதாப் சிங் |  |
| 1993 | *ஆஷிக் அவாரா* | ஜிம்மி/ராக்கேஷ் ராஜ்பால் | ஃபிலிம்பேர் சிறந்த ஆண் அறிமுக விருதை **வென்றார்** |
| *பேச்சான்* | கரன் வெர்மா |  |  |
| 1994 | *இம்திஹான்* | விக்கி |  |
| *யேஹ் தில்லகி* | விக்ரம் 'விக்கி' சைகல் |  |  |
| *மேன் கிலாடி தூ அனாரி* | தீபக் குமார் | ஃபிலிம்பேர் சிறந்த துணை நடிகர் விருதுக்குப் பரிந்துரைக்கப்பட்டார் |  |
| *யார் கட்டார்* | ஜெய் வெர்மா |  |  |
| *ஆவ் பியார் கரேன்* | ராஜா |  |  |
| 1995 | *சுரக்ஷா* | அமர்/பிரின்ஸ் விஜய் |  |
| 1996 | *ஏக் தா ராஜா* | சன்னி |  |
| *பம்பாய் கா பாபு* | விக்ரம் (விக்கி) |  |  |
| *தூ சோர் மெயின் சிபஹி* | ராஜா/கிங் |  |  |
| *தில் தேரா திவானா* | ரவிக்குமார் |  |  |
| 1997 | *ஹமேஷா* | ராஜா/ராஜு |  |
| *உதன்* | ராஜா |  |  |
| 1998 | *கீமத் : தே ஆர் பேக்* | அஜய் |  |
| *ஹம்சே பத்கர் கோன்* | சன்னி |  |  |
| 1999 | *யேஹ் ஹை மும்மை மேரி ஜான்* | ராஜு தாராசந்த் |  |
| *கச்சி தாகி* | தனன்ஜெய் "ஜெய்" பண்டிட் | ஃபிலிம்பேர் சிறந்த துணை நடிகர் விருதுக்குப் பரிந்துரைக்கப்பட்டார் |  |
| *ஆர்ஜூ* | அமர் |  |  |
| *பீவி நம்பர். 1* | தீபக் | சிறப்புத் தோற்றம் |  |
| *ஹம் சாத்-சாத் ஹைன் : வீ ஸ்டாண்ட் யுனைடெட்* | வினோத் |  |  |
| 2000 | *கியா கெஹ்னா* | ராகுல் மோடி |  |
| 2001 | *லவ் கே லியே குச் பி கரேன்கா* | ராகுல் கபூர் |  |
| *தில் சாத்தா ஹை* | சமீர் | பிலிம்பேர் சிறந்த நகைச்சுவை நடிகர் விருதை **வென்றார்** |  |
| *ரெஹ்னா ஹை தேரே தில் மெய்ன்* | ராஜிவ் "சாம்" சாம்ரா |  |  |
| 2002 | *நா தும் ஜானூ நா ஹம்* | அக்ஷய் |  |
| 2003 | *தர்ணா மனா ஹை* | அனில் மன்சந்தானி |  |
| *கல் ஹோ நா ஹோ* | ரோஹித் பட்டேல் | **இரட்டை விருது வென்றார்** , ஃபிலிம்பேர் சிறந்த துணை நடிகர் விருது &amp;
ஃபிலிம்பேர் மோட்டோரோலா "மோட்டோ லுக் ஆப் த இயர்" |  |
| *LOC கார்கில்* | கேப்டன் அனூஜ் நாயர் |  |  |
| 2004 | *ஏக் ஹசீனா தை* | கரன் சிங் ராதோடு | முதல் வில்லன் பாத்திரம் |
| *ஹம் தும்* | கரன் கபூர் | பிலிம்பேர் சிறந்த நகைச்சுவை நடிகர் விருது **வென்றார்**
சிறந்த நடிகருக்கான தேசியத் திரைப்பட விருதை **வென்றார்** |  |
| 2005 | *பரிநீட்டா* | ஷேகர் ராய் | ஃபிலிம்பேர் சிறந்த நடிகர் விருதுக்குப் பரிந்துரைக்கப்பட்டார் |
| *சலாம் நமஸ்தே* | நிக்கில் "நிக்" அரோரா |  |  |
| 2006 | *பீயிங் சைரஸ்* | சைரஸ் மிஸ்ட்ரி | முதல் ஆங்கில மொழித்திரைப்படம் |
| *ஓம்காரா* | ஐஷ்வர் "லங்டா" த்யாகி | ஃபிலிம்பேர் சிறந்த வில்லன் விருதை **வென்றார்** |  |
| 2007 | *ஏக்லாவ்யா : தி ராயல் கார்டு* | ஹரிஸ்வர்தன் | ஆஸ்கார்களில் இந்தியாவின் அதிகாரப்பூர்வ நுழைவுகள் |
| *நெஹ்லே பெ தெஹ்லா* | ஜிம்மி |  |  |
| *தா ரா ரம் பம்* | ராஜ்வீர் சிங் (RV) |  |  |
| *ஓம் சாந்தி ஓம்* | அவராகவே | *தீவாங்கி தீவாங்கி* பாடலில் சிறப்புத் தோற்றம் |  |
| 2008 | *ரேஸ்* | ரன்வீர் "ரோனி" சிங் |  |
| *தஷான்* | ஜிம்மி கிலிஃப் |  |  |
| *வுட்ஸ்டாக் வில்லா* | அவராகவே | சிறப்புத் தோற்றம் |  |
| *தோடா ப்யார் தோடா மேஜிக்(2008)* | ரன்பீர் தல்வார் |  |  |
| *ரோட்சைட் ரோமியோ* | ரோமியோ | முதன்முறையாக அனிமேட்டடு திரைப்படத்திற்காக குரல் கொடுத்தார். |  |
| 2009 | *லவ் ஆஜ் கல்* | ஜெய் வர்தன் சிங்/யங் வீர் சிங் |  |
| *குர்பான்* | இஸான் கான் / காலித் | } |  |
# சேத்தன் பகத்

**சேத்தன் பகத்** (Chetan Bhagat) (பிறப்பு 22 ஏப்ரல் 1974) ஓர் இந்திய எழுத்தாளர், கட்டுரையாளர் மற்றும் யூடியூபர் ஆவார். 2010இல் *டைம்* இதழின் உலகின் மிகவும் செல்வாக்கு மிக்க 100 நபர்களின் பட்டியலில் இடம்பெற்றர்.
# சேத்தன் பகத்

## கல்வி

சேத்தன் பகத் இந்திய தொழில்நுட்பக் கழகம் தில்லியில் இயந்திரப் பொறியியல் பட்டம் பெற்றார், பின்னர் இந்திய மேலாண்மை கழகம் அகமதாபாத்தில் *பிஜிபி* படித்தார். ஒரு முதலீட்டு வங்கியாளராக தனது வாழ்க்கையைத் தொடங்கினார், ஆனால் சில ஆண்டுகளுக்குப் பிறகு எழுத்துப் பணிக்காக அந்தப் பணியினைத் தொடரவில்லை. பத்து புதினங்கள் மற்றும் மூன்று புனைகதை அல்லாத புத்தகங்களை எழுதியுள்ளார். அவரது முதல் புதினமான *ஃபைவ் பாயிண்ட் சம்ஒன்* 2004 இல் வெளியிடப்பட்டது.
# சேத்தன் பகத்

## ஆரம்பகால வாழ்க்கை

சேத்தன் பகத் மேற்கு டெல்லியில் உள்ள நரைனா விஹாரில் பாரம்பரிய இந்து பஞ்சாபி குடும்பத்தில் வளர்ந்தார். இவரது தந்தை இந்திய ராணுவத்தில் இளம் பேரரையராகப் பணியாற்றினார், மேலும் இவரது தாயார் புது தில்லியில் உள்ள இந்திய வேளாண் ஆராய்ச்சி நிறுவனத்தில் விஞ்ஞானியாகப் பணியாற்றினார். தௌலா குவான் இராணுவ பொதுப் பள்ளியில் பயின்றார். 15ஆம் வயதில் சராசரி மாணவராக இருந்ததாகக் கூறுகிறார்.  
பகத் 1995 ஆம் ஆண்டு தில்லியில் உள்ள இந்திய தொழில்நுட்பக் கழகத்தில் 9+ தரத்துடன் இயந்திரப் பொறியியல் துறையில் பி.டெக் பட்டம் பெற்றார்.  
பின்னர் இந்திய மேலாண்மை கழகம் அகமதாபாத் (IIMA) சைந்தையிடல் வணிக நிர்வாகத்தில் 1997 இல் பட்டம் பெற்றார் ஜூன் 2018 இல், கலை மற்றும் பொழுதுபோக்கு பிரிவில் அவருக்கு "இளம் முன்னாள் மாணவர் சாதனையாளர் விருது 2018" ஐ IIMA வழங்கியது.
# சேத்தன் பகத்

## தொழில் வாழ்க்கை

சேத்தன் பகத்தின் ஐந்து புதினங்கள் திரைப்படமாக வெளியானது. 2008 இல் *ஹலோ* ( *ஒன் நைட் @ தி கால் சென்டரை* அடிப்படையாகக் கொண்டது), 2009 இல் *3 இடியட்ஸ்* ( *ஃபைவ் பாயிண்ட் சம்யோனை* அடிப்படையாகக் கொண்டது), *கை போ சே!* 2013 இல் ( *தெ 3மிஸ்டேக்ஸ் இன் மை லைஃப்* என்பதனை அடிப்படையாகக் கொண்டது); 2014 இல் *2 ஸ்டேட்ஸ்* ( 2 ஸ்டேட்ஸ்: தி ஸ்டோரி ஆஃப் மை மேரேஜ் அடிப்படையாகக் கொண்டது) மற்றும் 2017 இல் *ஹாஃப் கேர்ள்பிரண்ட்* ( *ஹாஃப் கேர்ள்பிரண்ட்* அடிப்படையாகக் கொண்டது). பகத் 2014 இல் *கிக்* ,*காய் போ சே!* மற்றும் *ஹாஃப் கேர்ள்பிரண்ட்* போன்ற பாலிவுட் படங்களுக்கு வசனம் எழுதியுள்ளார் மற்றும் . 014 இல் 59வது ஃபிலிம்பேர் விருதுகளில்*கை போ சே* படத்திற்காக பகத் சிறந்த திரைக்கதைக்கான பிலிம்பேர் விருதை வென்றார்.
# சேத்தன் பகத்

## வரவேற்பு

பகத், தனது எழுத்துத் திறமைக்காக விமர்சிக்கப்பட்டார். *ஒன் இந்தியன் கேர்ள்* புதினத்திற்காக 2017 இல் படைப்புத்திருட்டு குற்றச்சாட்டுக்கு ஆளானார், ஆனால் அதை பகத் மறுத்தார்.  
ஏப்ரல் 2017 இல், ஆங்கில இலக்கியப் பாடத்திட்டத்தின் ஒரு பகுதியாக பகத்தின் புதினமான *ஃபைவ் பாயிண்ட் சம்யோனை* சேர்க்க தில்லி பல்கலைக்கழகத்தின் முடிவு விமர்சிக்கப்பட்டது.  
செப்டம்பர் 2017 இல் பல்கலைக்கழகம் இந்த முடிவை நிறுத்தி வைத்திருப்பதாக அறிவித்தது. *ஹிந்துஸ்தான் டைம்ஸின்* ஸ்வேதா கௌஷல், பகத் புத்தகங்கள் எழுதுவதை நிறுத்திவிட்டு பாலிவுட்டில் மட்டும் கவனம் செலுத்த வேண்டும் என்று ஒரு கட்டுரை எழுதினார்.
# இந்தியாவின் வாயில்

## அமர் ஜவான் ஜோதி

1971 ஆம் ஆண்டில், வங்காளதேச விடுதலைப் போர் நடைபெற்ற பின் ஒரு சிறிய நினைவுச் சின்னம் அமைக்கப்பட்டது. இது ஒரு கருப்பு பளிங்கு நினைவுச் சின்னமாக, துப்பாக்கியின் பின் புறத்தில் ஒரு வீரரின் தலைக்கவசம் அமைந்துள்ளது. நினைவுச் சின்னத்தின் நாற்புறத்திலும் தீபங்கள் அமைக்கப்பட்டுள்ளது. இக்கட்டமைப்பு "அமர் ஜவான் ஜோதி" (இறப்பற்ற வீரர்) என அறியப்படுகிறது. இது அறியப்படாத வீரரின் கல்லறையாகவும் விளங்குகிறது.  
அன்றைய பிரதமரான இந்திரா காந்தியால் ஜனவரி 26, 1972 அன்று திறந்து வைக்கப்பட்டது. இன்று குடியரசுத் தலைவர், பிரதமர் மற்றும் வருகைபுரியும் நாட்டின் சிறப்பு விருந்தினர்கள், நாட்டின் சிறப்பு தினங்களில் அந்த இடத்தில் மரியாதை செலுத்துவது ஒரு வழக்கமாகவுள்ளது. மேலும் ஒவ்வொரு குடியரசு தினத்தன்றும் ராஜ்பாத்தின் ஆண்டு அணிவகுப்பில் இணைந்துகொள்வதற்கு முன்னர் பிரதமர் முப்படைத் தலைவர்களுடன் வீரர்களுக்கு மரியாதை செலுத்துவதுண்டு.
# அசிம் பிரேம்ஜி

**அசிம் ஹசிம் பிரேம்ஜி** (Azim Hashim Premji ) (பிறப்பு ஜூலை 24, 1945), ஒரு இந்தியப் பொறியியலாளரும் தொழில் முனைவோர், வள்ளல் ஆவார். இவர் இந்தியாவின் மிகப்பெரிய மென்பொருள் நிறுவனங்களுள் ஒன்றான விப்ரோவின் தலைவர் ஆவார். இந்திய மென்பொருள் துறையின் சக்கரவர்த்தி என அறியப்படுகிறார். சுமார் நாற்பது ஆண்டுகளாக விப்ரோ நிறுவனத்தினை வழிநடத்தி உலகமென்பொருள் துறையின் சக்தி வாய்ந்த தலைவர்களில் ஒருவராக ஆனார்.2010 ஆம் ஆண்டில் ஆசியாவீக் எனும் இதழ் நடத்திய வாக்கெடுப்பில் உலகில் சக்திவாய்ந்த 20 மனிதர்களில் ஒருவராக அறியப்படுகிறார். மேலும் 2004 மற்றும் 2011 ஆம் ஆண்டுகளில் டைம் இதழ் நடத்திய வாக்கெடுப்பில் உலகின் சக்தி வாய்ந்த 100 நபர்களில் ஒருவராகத் தேர்வானார். பிரேம்ஜி , விப்ரோவின் 73 சதவீத பங்குகளை வைத்துள்ளார்.  
நவம்பர்,2017 அன்றைய நிலவரப்படி 19.5 பில்லியன் அமெரிக்க டாலர் சொத்து மதிப்பைக் கொண்ட இவர் இந்தியாவின் செல்வந்தர்களில் இரண்டாவது இடத்தில் உள்ளார். இந்தியாவில் கல்வியை மேம்படுத்தும் நோக்கில் அசிம் பிரேம்ஜி தொண்டு நிறுவனத்திற்கு 2.2 பில்லியன் வழங்கினார்.
# அசிம் பிரேம்ஜி

## சொந்த வாழ்க்கை

பிரேம்ஜி இந்தியா, குசராத்து மாநிலத்தில் பிறந்தார். இவர் குசராத்திலுள்ள சியா இசுலாம் குடும்பத்தைச் சார்ந்தவர். இவரின் தந்தை பரவலாக அறியப்படுகிற தொழில்முனைவோர் ஆவார். மேலும் இவர் பர்மாவின் அரிசியின் அரசர் என பரவலாக அறியப்பட்டார். இந்தியப் பிரிப்புக்குப் பிறகு முகம்மது அலி ஜின்னா இவரை பாக்கித்தான் வருமாறு கேட்டுக்கொண்டார். ஆனால் இவர் இந்தியாவிலேயே வாழ்ந்தார்.
# அசிம் பிரேம்ஜி

## பெருமைப் பட்டங்களும் பரிசுகளும்

தன்னுடைய தொலைநோக்கு மற்றும் தலைமைத்துவத்தால் உலகில் மிக வேகமாக வளர்ந்துவரும் நிறுவனங்களுள் ஒன்றாக விப்ரோவை உருவாக்கியதற்காக *எல்லா காலக் கணிப்பிலும் மிகச்சிறந்த தொழில்முனைவோர்* களுள் ஒருவராக பிசினஸ் வீக் என்னும் இதழ் வெளியீட்டு நிறுவனம் பிரேம்ஜியைப் பட்டம் தந்து பெருமைப்படுத்தியது.  
2002 ஆம் ஆண்டில் மணிபால் அகாதமி இவருக்கு கௌரவ முனைவர் பட்டம் வழங்கியது. 2006 ஆம் ஆண்டில் மும்பையில் உள்ள தேசிய தொழில்நுட்ப பொறியியல் கல்லூரி இவருக்கு தொழிலில் சிறந்த தொலைநோக்குப் பார்வை கொண்டவர் எனும் விருதினை வழங்கியது. 2009 ஆம் ஆண்டில் தொழில் துறையின் இவரின் சேவையைப் பாராட்டி கனெடிகட்டில் உள்ள *வெஸ்லியன் பல்கலைக்கழகம்* இவருக்கு கௌரவ முனைவர் பட்டம் வழங்கியது. 2005 இல் மைசூர் பல்கலைக்கழகம் கௌரவ மருத்துவர் பட்டம் வழங்கியது.  
2005 ஆம் ஆண்டில்வணிகத்தில் இவரின் சாதனைகளைப் பாராட்டும் விதமாக இவருக்கு இந்திய அரசு பத்ம பூசண் விருது வழங்கியது. மேலும் 2011 ஆம் ஆண்டில் இரண்டாவது பெரிய குடியுரிமை விருதான பத்ம விபூசண் விருது வழங்கப்பட்டது.  
2013 இல் தி எகனாமிக் டைம்ஸ் வாழ்நாள் சாதனையாளர் விருது பெற்றார்.  
2017 இல் இந்தியா டுடே இவரை இந்தியாவின் பலம் பொருந்திய 50 நபர்களுள் 9 ஆவது நபராக அறிவித்தது.
# அசிம் பிரேம்ஜி

## அசிம் பிரேம்ஜி அறக்கட்டளை

2001 ஆம் ஆண்டில் இவர் அசிம் பிரேம்ஜி தொண்டு நிறுவனத்தை நிறுவினார். இது ஒரு இலாப நோக்கமற்றது. மேலும் அனைவருக்கும் தரமான , சமமான கல்வியை கிடைக்கச் செய்வதை நோக்கமாகக் கொண்டுள்ளது. இந்த நிறுவனம் இந்தியாவில் உள்ள 1.3 பில்லியன் அரசு ஆர்ரம்பப் பள்ளிகளின் கட்டமைப்புகளை மேம்படுத்துவதில் ஈடுபட்டு வருகிறது. கிராமப் புறங்களில் உள்ள பள்ளிகளுக்கு முன்னுரிமை அளிக்கப்படுகிறது.  
2001 ஆம் ஆண்டில் துவங்கப்பட்ட இந்த நிறுவனம் கருநாடகம்,உத்தராகண்டம், இராசத்தான், சத்தீசுகர், புதுச்சேரி, ஆந்திரப் பிரதேசம், பீகார் மற்றும் மத்தியப் பிரதேசம் போன்ற இந்தியாவின் பல மாநிலங்களோடு இணைந்து செயல்பட்டு வருகிறது.
# அசிம் பிரேம்ஜி

## *தெ கிவிங் பிளட்ஜ்*

தான் செல்வந்தனாக இருப்பது தனக்கு ஒருபோதும் மகிழ்ச்சியைத் தந்தது இல்லை எனக் கூறியுள்ளார். மேலும் பெரும் செல்வந்தர்களிடம் உள்ள நிதியின் பெரும்பகுதியினை தொண்டுநிறுவன செயல்பாடுகளுக்கு செலவழிப்பதற்காக வாரன் பபெட் மற்றும் பில் கேட்ஸ் ஆகியோர் இணைந்து ***தெ கிவிங் பிளட்ஜ்*** எனும் பேரணியை ஏற்பாடு செய்திருந்தனர். அதில் இந்தியா சார்பாக முதலில் கையொப்பமிட்டார். ரிச்ச்ர்டு பிரான்சன் மற்றும் டேவிட் செயின்ஸ்பியூரி ஆகியோருக்கு அடுத்தபடியாக மூன்றாவது நபராக தொண்டுநிறுவன சங்கத்தில் இணைந்தார்.  
ஏப்ரல், 2013 இல் தன்னுடைய சொத்தில் இருந்து மேலும் 25 சதவீதம் நிதியை தனது தொண்டுநிறுவனத்திற்கு அளித்துள்ளதாக தெரிவித்தார்.  
சூலை,2015 இல் விப்ரோவில் உள்ள தனது பங்குகளில் 18 சதவீத பங்கினை எடுத்துக்கொண்டார். தற்போதுவரை 39சதவீத பங்குகளை எடுத்துக்கொண்டுள்ளார்.
# அசிம் பிரேம்ஜி

## மேலும் பார்க்க

- பில்லினர்களின் பட்டியல்
# அசிம் பிரேம்ஜி

## வெளிப்புற இணைப்புகள்

- விப்ரோ கார்ப்பரேட் அதிகாரப்பூர்வ வலைத்தளம்
- விர்ச்சுவல் பெங்களூர் இல் சுயவிவரம்
- அசிம் பிரேம்ஜி அறக்கட்டளை
- மிஸ்டர் அசிம் ஹெச் பிரேம்ஜி, தலைவர், விப்ரோ லிமிடெட்
# வார்ப்புரு:Infobox sport

| caption = }  
| headerstyle = }
| labelstyle = padding-top:0.2em;line-height:1.2em; padding-:1.0em;
| datastyle = line-height:1.3em;  
| label1 = உயர்ந்த கட்டுப்பாட்டு அமைப்பு
| data1 = }
| label2 = பிற பெயர்கள்
| data2 = }}
| label3 =
| data3 = }
| label4 = பதிவு செய்யப்பட்ட விளையாட்டு வீரர்கள்
| data4 = }
| label5 = சங்கங்கள்
| data5 = }  
| header6 =
| label7 = தொடர்பு
| data7 = }
| label8 = அணி உறுப்பினர்கள்
| data8 = }
| label9 = இருபாலரும்
| data9 = }
| label10 = பகுப்பு/வகை
| data10 = }}
| label11 = கருவிகள்
| data11 =
| label12 = விளையாடுமிடம்
| data12 = }  
| header13 = } |தற்போதைய நிலை}}
| label14 = தாயகம்
| data14 = }}
| label15 = ஒலிம்பிக்
| data15 = }
| label16 = World Championships
| data16 = }
| label17 = இணை ஒலிம்பிக்
| data17 = }
| label18 = நடப்பில் இல்லை
| data18 =  
}}<noinclude></noinclude>
# செயல்திறன் மதிப்பீட்டாக்கம்

**செயல்திறன் மதிப்பீட்டாக்கம்** , **பணியாளர் மதிப்பீட்டாக்கம்** , **செயல்திறன் மறுஆய்வு** அல்லது **(தொழில் வாழ்க்கை) மேம்பாட்டு விவாதம்** என்பது ஒரு பணியாளரின் பணிச் செயல்திறனை பொதுவாக அவருக்கான மேலாளர் அல்லது மேற்பார்வையாளர் (பொதுவாக தரம், அளவு, செலவு மற்றும் நேரம் ஆகிய அம்சங்களைக் கொண்டு) மதிப்பீடு செய்யும் ஒரு முறையாகும். செயல்திறன் மதிப்பீட்டாக்கம் என்பது தொழில் வாழ்க்கை மேம்பாட்டின் வழிகாட்டுதலின் ஒரு பகுதியாகும். நிறுவனத்திற்குத் தேவையான பணியாளரின் ஒப்புமை மதிப்புகளைப் பற்றிய தகவல்களைப் பெற்று, பகுப்பாய்வு செய்து பதிவு செய்யும் செயலாகும்.
# செயல்திறன் மதிப்பீட்டாக்கம்

## நோக்கங்கள்

பொதுவாக, செயல்திறன் மதிப்பீட்டாக்கத்தின் குறிக்கோள்கள்:  
- பணியாளரின் செயல்திறன் பற்றிய கருத்து வழங்குதல்
- பணியாளரின் பயிற்சி தேவைகளைக் கண்டறிதல்
- நிறுவன வெகுமதிகளை வழங்கப் பயன்படுத்துவதற்கான தேர்வளவைகளை ஆவணமாக்கம் செய்தல்
- தனிநபர் தொடர்பான முடிவுகளை எடுப்பதற்கான அடிப்படையை வழங்குதல்: ஊதிய உயர்வு, பதவி உயர்வுகள், ஒழுக்க நடவடிக்கைகள், போனஸ்கள், இன்னும் பல.
- நிறுவனத்தின் புரிதல் மற்றும் மேம்பாட்டுக்கான வாய்ப்பை வழங்குதல்
- பணியாளருக்கும் நிர்வாகத்திற்கும் இடையே உள்ள தகவல்தொடர்பினை வளப்படுத்துதல்
- தேர்ந்தெடுத்தல் ,நுட்பங்கள் மற்றும் மனித வளக் கொள்கைகள் மைய பணி சம வாய்ப்பு தேவைகளுக்கு இணங்கியுள்ள வகையில் உள்ளனவா என ஆய்வு செய்தல்